钦定古今图书集成/明伦汇编/官常典/第744卷 > 王信
## 钦定古今图书集成/明伦汇编/官常典/第744卷 > 王信

按《明外史忠义传》：“信，陕西宁州人。性至孝，父没，庐墓
三年。母疾急，信年巳六十，戒死后勿庐墓，信勉从之，
居倚庐，足不逾阈者亦三年。崇祯初，由岁贡生除灵
壁训导，尽厥职，膺上荐，迁真阳知县。八年二月出抚
土寇，会流寇猝至，被执，信谩骂不屈，贼拥之使谕降
罗山、真阳二县，信益骂不从，断头剖腹而死。阅四日”，
其子来觅，犹舒指握子手，若相诀者。赠光禄寺丞，建
祠奉祀。